kardosdrur/scandi-wiki huggingface dataset:
Østerøya

Østerøya er en halvø i Sandefjord kommune i Vestfold fylke i Norge. Den afgrænses i vest af Mefjorden og i øst af Tønsbergfjorden. Sømærket Tønsberg tønne ligger yderst på halvøen.

På sydspidsen af halvøen ligger et turområde med bade- og fiskepladser. Her ligger også et fredet område. Dette er en «rødel-sumpskov» som er en sjælden og artsrig biotop. Her findes store mængder ramsløg, sværdlilje og orkideen tyndakset gøgeurt.

Historie
Østerøya og nabohalvøen Vesterøya var tidligere ægte øer, så det i 800-tallet var muligt at sejle indenskærs mellem Sandefjord og Tønsbergfjorden. Øerne hed da Yxney og Veløy. Østerøya var befæstet under anden verdenskrig.

Andet
Spillefilmen Hodet over vannet, instrueret af Nils Gaup, blev indspillet på sydspidsen af Østerøya.

Strander
 Skjellvika
 Flautangen
 Nordre Trubervika
 Strandvika
 Ertsvika

Kilder og henvisninger

Sandefjord
Halvøer i Norge
Tidligere øer
Ununennium

Ununennium er det foreløbige navn for grundstof nr. 119 i det periodiske system. Ununennium har det kemiske symbol Uue og bliver placeret i 8. periode og 1. gruppe i det periodiske system.

Grundstoffet findes ikke i naturen, og det er endnu ikke lykkedes at fremstille det syntetisk, men det er forudsagt til at være et alkalimetal.

Forsøg på fremstilling 

Siden 1985 har der flere gange været forsøgt at fremstille ununennium syntetisk ved at beskyde forholdsvis tunge atomkerner med lettere atomkerner i en accelerator, men det er endnu ikke lykkedes at påvise eksistensen af ununenniumkerner.

I 2018 påbegyndtes en række forsøg på Riken-instituttet i Saitama, Japan, hvor man bombarderer kerner af grundstoffet curium - indeholdende 96 protoner - med accelererede kerner af grundstoffet vanadium - indeholdende 23 protoner. Hvis det lykkes at bringe de to kerner sammen til én, vil man have skabt et nyt grundstof indeholdende 119 protoner.

Se også 
 Midlertidige navne til grundstoffer

Referencer 

Alkalimetaller
Pedro de Alcântara af Orléans og Bragança

Pedro de Alcântara af Orléans og Bragança, fyrste af Grão-Pará (fransk: Pierre d'Alcantara Louis Philippe Marie Gaston Michel Gabriel Raphaël Gonzague d'Orléans-Bragance), (portugisisk: Pedro de Alcântara Luís Filipe Maria Gastão Miguel Gabriel Rafael Gonzaga de Orléans e Bragança) (født 15. oktober 1875 i Petrópolis ved Rio de Janeiro, Brasilien, død 29. januar 1940 samme sted) var en fransk–brasiliansk prins.

Forfædre 
Han var søn af Gaston, greve af Eu (1842 – 1922) og den kejserlige prinsesse Isabel af Brasilien (1846 – 1921).

Prins Pedro de Alcântara var sønnesøn af Ludvig Karl af Orléans, hertug af Nemours (1814 – 1896) og oldesøn (sønnesøns søn) af kong Ludvig-Filip af Frankrig (1773 – 1850). Han var dattersøn af Pedro 2. af Brasilien samt oldesøn (sønnedatters søn) af Pedro 1. af Brasilien og Maria Leopoldina af Østrig. Desuden oldesøn (datterdatters søn) af Frans 1. af Begge Sicilier.

Han var tipoldesøn af hertug Ludvig Filip af Orléans (Philippe Égalité), kong Ferdinand 1. af Begge Sicilier, Maria Karolina af Østrig, regerende hertug Franz Friedrich af Sachsen-Coburg-Saalfeld, Johan 6. af Portugal, Carlota Joaquina af Spanien, Frans 2. (Tysk-romerske rige) og Karl 4. af Spanien.

Prins Pedro de Alcântara var tiptipoldesøn af hertug Ludvig Filip 1. af Orléans, kong Karl 3. af Spanien, kejser Frans 1. Stefan (Tysk-romerske rige) og kejserinde Maria Theresia af Østrig.

Han var også en efterkommer af den danske kongedatter Leonora Christina Ulfeldt og hendes gemal Corfitz Ulfeldt.

Huset Orléans-Bragança
Doo-wop

Doo-wop er en musikgenre der blev udviklet i afrikansk-amerikanske samfund i USA. Den startede i 1940'erne, og doo-wop opnåede bred popularitet i 1950'erne og begyndelsen af 1960'erne. Baseret på vokal harmonier blev doo-wop en af den tids mest udbredte og pop-orienterede R&B stilarter. Sangeren Bill Kenny (1914-1978) kaldes ofte "Godfather of Doo-wop". Han indførte "top and bottom"-stilen hvor en høj tenor synger lead og en bassanger fremfører teksten i sangens midte. Doo-wop indeholder vokalgruppe-harmonier, vrøvlestavelser, et simpelt beat, nogle gange lidt eller ingen instrumentering og enkel musik og lyrik.

Den første plade der anvendte stavelserne "doo-wop" var hittet "When You Dance" af The Turbans fra 1955. Udtrykket "doo-wop" dukkede for første gang op på tryk i 1961. I slutningen af 1950'erne bidrog mange italiensk-amerikanske grupper til doo-wop scenen. Doo-wop toppede i 1961, men doo-wops indflydelse fortsatte blandt 1960'ernes soul, pop og rockgrupper. På forskellige tidspunkter i 1970'erne, 1980'erne og 1990'erne oplevede genren en fornyet interesse. Doo-wop var en forløber for mange af de afro-amerikanske musikalske stilarter der ses i dag. Som en videreudvikling af jazz og blues, har doo-wop også påvirket mange af de største rock and roll-grupper der dominerede de sidste årtier af det 20 århundrede. Doo-wop er kendetegnet ved dens swing-lignende beats og brugen af off-beat til at holde tiden. Doo-wop lagde grunden til mange musikalske nyskabelser, som for eksempel R&B.

Referencer

Eksterne henvisninger 
 

Rhythm and blues
Musikgenrer
Pages with unreviewed translations
Sankt Thomas (flertydig)

Sankt Thomas kan henvise til:

 apostlen Thomas – en bibelsk person
 Sankt Thomas – ø i den tidlige Dansk Vestindien, nu Amerikanske Jomfruøer
 Sankt Thomas (landsted) – var et landsted på Frederiksberg, opkaldt efter den vestindiske ø
 Sankt Thomas (Eifel) – by i Eifelkreis Bitburg-Prüm i Rheinland-Pfalz
 Sankt Thomas (Skanderborg Slotssogn Sogn) – areal i Skanderborg Slotssogn

 se også
 Sankt Thomas Plads – plads på Frederiksberg, opkaldt efter landstedet ovenfor
 Sankt Thomas Allé
 Sankt Thomas Kirke – kirke på Frederiksberg (1898)
 Sankt Thomas Sogn
 São Tomé – afrikansk ø
Vesterøya

Vesterøya er en halvø ud for Sandefjord i Vestfold  fylke i Norge. Den avgrænses i vest af Sandefjordsfjorden og i øst af Mefjorden. Vesterøya består af boligområder, industri og fritidområder.

Historie
Vesterøya og nabohalvøen Østerøya var tidligere ægte øer, så  det i 800-tallet var muligt at sejle indenskærs mellem Sandefjord og Tønsbergfjorden.

Under den tyske okkupation af Norge under anden verdenskrig blev Folehavna fort anlagt yderst på halvøen. Dele af anlægget blev overtaget af Kystartilleriet, men den militære aktivitet blev nedlagt i 1993. Området er i dag et fritidsområde.

Strande
 Asnes
 Tangen
 Sjøbakken
 Langeby
 Albertstranda (østre Langeby)
 Vøra
 Fruvika
 Grubesand
 Folehavna
 Langestrand
 Ormestadvika

Kilder og henvisninger

 Vesterøya på norgeskart.no
Vesterøya i Store norske leksikon (2018, 22. februar). Hentet 2. januar 2019 

Sandefjord
Halvøer i Norge
Kongetap

En kongetap (eller hovedbolt) er en del af en sættevognskobling.
Kongetappen sidder på undersiden af en sættevogn og kobler sig til skamlen på sættevognstrækkeren.
Kongetappen ses i 2-tommer- eller 3,5-tommerudgaver.

Litteratur

Henvisninger 

Køretøjsteknologi
Bob Einstein

Stewart Robert "Bob" Einstein (født 20. november 1942 i Los Angeles, Californien, død 2. januar 2019 i Indian Wells, Californien) var amerikansk komiker og skuespiller.

Han var storebror til Albert Brooks.

Referencer

Eksterne henvisninger

 

Komikere fra USA
Skuespillere fra Californien
Personer fra Los Angeles
Disney Legends
Hollywood Walk of Fame
Oscar for bedste mandlige birolle
Sportmaster

Sportmaster er en kapitalkæde af butikker, der sælger sportstøj og sportsudstyr. 

Kæden blev grundlagt i 1979 som en frivillig kæde af sportsbutikker. I begyndelsen markedsførte butikkerne sig under indehaverens lokale navn - med binavnet DIFA SPORT. I 2012 blev kæden omdannet til en kapitalkæde i forbindelse med et salg til kapitalfonden Nordic Capital Fund. I 2018 købte investeringsbanken Goldman Sachs sig ind i kapitalfonden, der via et selskab på Jersey, Cidron United C.L., ejer kædens danske holdingselskab, Sport Nordic Holding ApS 

Sportmaster er i dag Danmarks største sportskæde med med mere end 100 landsdækkende sportsbutikker.

Referencer

Eksterne henvisninger 
 Sportmasters hjemmeside

Sportsforretningskæder i Danmark
ESuperliga

eSuperliga er en dansk FIFA-turnering, hvor de bedste FIFA-spillere i Danmark dyster om titlen som eSuperliga-mester. Turneringen er et samarbejde mellem DreamHack Sports Games, Divisionsforeningen og Discovery Networks.
Turneringen er en del af The Official League Qualifying events i EA SPORTS FIFA Global Series.

Historie 
Turneringen blev annoceret den 9. oktober 2018 som et samarbejde mellem DreamHack, Divisionsforeningen og Discovery Networks. Alle Superligaklubber i 2018-19-sæsonen (med undtagelse af FC Nordsjælland) samt 1. divisionsklubberne FC Helsingør, Lyngby Boldklub og Silkeborg IF deltog i den første udgave af turneringen, hvilket resulterede i 16 hold. Den samlede præmiesum var på 365.000 kroner, som er fordelt på henholdsvis 150.000 kroner til vinderne og den resterende præmiesum fordelt ud på de syv finalister.

1. sæson 
Turneringens første sæson havde første runde den 5. november 2018 og blev spillet henover de efterfølgende syv uger. Finalen blev den 17. december 2018 vundet af Brøndby IF over Vejle Boldklub med 2-1. Den blev overværet af 3.000 tilskuere i Forum København.

Første sæson havde Signe Amtoft som vært, mens kampene blev kommenteret af Jacob Nørmark Hansen og Jesper Simo. Simon Egeskov var livereporter og Simon Juul Mortensen blev benyttet som ekspert i studiet. Turneringens største kampe blev sendt på Canal 9, mens de resterende kampe kunne ses på streamingtjenesten Dplay.

Format 
Alle hold stiller til hver runde med to spillere samt en træner, hvoraf den ene skal være på en professionel kontrakt. I ligaen er der 16 hold, hvor hvert hold spiller ude og hjemme. En samlet vinder for hver dobbeltkamp findes med reglen om udebanemål. Der er 15 runder i grundspillet, således alle møder alle.

Efter et grundspil på 15 runder bliver de lavest placerede otte hold sorteret fra, mens de otte bedste hold kvalificeres til playoffs. Her spilles kvartfinaler og semifinale, inden en endelig vinder findes i finalen. Finalen adskiller sig ved at være bedst ud af tre, og reglen om udebanemål er ikke gældende her, idet kampene hver især skal afgøres.

Resultater

Referencer

Eksterne henvisninger 
Turneringens officielle hjemmeside 

E-sport
Etableret i 2018
Emmanuel Mayonnade

Emmanuel Mayonnade (født. 12. juni 1983) er en fransk cheftræner, som træner den fransk storklub Metz Handball's kvindehold.

Han var med til at vinde VM-guld for , ved VM i kvindehåndbold 2019 i Japan, efter finalesejr over , med cifrene 30-29.

Meritter

Træner 
Championnat de France:
Vinder: 2016, 2017

Coupe de France:
Vinder: 2009, 2017

EHF Challenge Cup:
Vinder: 2011

 Inviduelle priser
 Championnat de France Bedste træner: 2010, 2016, 2017, 2018

Eksterne henvisninger 

Håndboldtrænere fra Frankrig
Sestiere

Et sestiere (flertal: sestieri) er en underinddeling af visse italienske byer. Ordet er fra  eller "en sjettedel", og anvendes således kun i byer opdelt i seks distrikter. Det bedst kendte eksempel er sestieri i Venedig, men for eksempel Ascoli Piceno, Genova, Milano og Rapallo var også opdelt i sestieri. Det middelalderlige Herredømme Negroponte, på øen Euboea, var også til tider opdelt i seks distrikter, hver med en særskilt leder, gennem voldgiften i Venedig, der blev kendt som sestieri. Øen Kreta, en Venetiansk koloni ("Kongeriget Candia") fra det Fjerde Korstog, blev også opdelt i seks dele, der er opkaldt efter sestieri i Venedig selv, mens hovedstaden Candia bevarede status af en comune af Venedig. Øen Burano nord for Venedig er også opdelt i sestieri.
Italiens subnationale enheder
Christel Kammerer

Christel Kammerer var en tysk ledelseskonsulent, som opfandt ideen om Flextid, som gjorde det muligt for medarbejdere i vid udstrækning selv at bestemme sine komme- og gå-tidspunkter på deres arbejde så længe de arbejdede det nødvendige antal timer dagligt/ugentligt/månedligt.

Referencer 

Personer fra Tyskland
Jeffrey Jey

Gianfranco Randone (født 5. januar 1970 i Lentini, Italien), bedre kendt som Jeffrey Jey, er en italiensk musiker, sanger og sangskriver, der er mest kendt som forsanger for gruppen Eiffel 65.

Diskografi

Singler 
 "Out Of Your Arms" (2012)
 "The Color Inside Her" (2013)
 "Adesso Per Sempre" (2017)
 "Sabbia" (2017)
 "Lega" (2018)

Referencer 

Sangere fra Italien
Italienere i 1900-tallet
Italienere i 2000-tallet
S-togskollisionen i Holte

S-togskollisionen i Holte fandt sted den 7. november 2002 kl. 17:30, da to S-tog stødte sammen på Holte Station, og en person blev dræbt og fem personer kvæstet.

Den dræbte befandt sig i en togvogn, der fik en 10 til 15 meter lang flænge i siden, da S-togene ramte hinanden cirka 200 meter fra perronerne.

Se også 
 Jernbaneulykker

Referencer 

Holte
Holte
Begivenheder i 2002
Togkollisionen ved Firhøj

Togkollisionen ved Firhøj den 1. maj 1997, var en ulykke da to lokaltog på Hornbækbanen fra Helsingør til Gilleleje stødte sammen ved Firhøj uden for Gilleleje. To personer blev dræbt og 20 såret.

Ulykken skete, da lokomotivføreren i det ene tog lod toget afgå fra Firhøj Station, inden det modkørende tog var ankommet.

Se også 
 Jernbaneulykker

Firhøj
Gilleleje
Begivenheder i 1997
Kanalen (Tønsberg)

Kanalen i Tønsberg, også kendt som Stenskanalen er et lille, smalt Stræde som skiller fastlandet i Tønsberg med øen Nøtterøy i Vestfold og Telemark fylke i Norge. Over Kanalen går det to klapbroer (en vejbro og en gangbro): Kanalbroen og Kaldnes bro.

Kilder og henvisninger

Tønsberg
Vestfold og Telemarks geografi
Farvande i Norge
Tautra kloster

Tautra kloster, eller Monasterium sanctæ Mariæ de Tuta insula, er et tidligere middelalderligt kloster, der lå på øen Tautra i Trondheimsfjorden, der i dag er en ruin. Der vides kun ganske lidt om selve klosterbygningen, men ifølge islandske årbøger skulle den være brændt i 1251. Klosterruinerne blev i 1846 givet som gave til Fortidsminneforeningen. I dag er ruinerne forholdsvis velbevarede og er et yndet turistmål.

Referencer

Eksterne henvisninger 

 Tautra klosterruin
 Tautra Mariakloster
 

Klostre i Norge
Ruiner i Norge
Trondheimsfjorden
Holmestrandfjorden

Holmestrandfjorden er en lille fjord eller  sund i Ytre Oslofjord mellem Holmestrand i Vestfold og Telemark og øen Langøya. Øst og nord for Holmestrandfjorden ligger farvandet Breiangen og i nordvest glider fjorden over i Sandebukta mod Selvik.

Holmestrandfjorden er cirka 8 kilometer lang mellem Sandebukta og Mulodden ved Holmestrand.

Kilder og henvisninger

Fjorde i Vestfold og Telemark
Oslofjorden
Holmestrand
Monterey (Californien)

Monterey er en by beliggende i Monterey County i den amerikanske delstat Californien. Den ligger i den sydlige del af Monterey Bay midt på Californiens kystlinje.

Byen er beliggende  over havets overflade og har et areal på . Byen har  indbyggere.

Referencer

Eksterne Henvisninger 
 

Byer i Californien
Richard Lewis

Richard Philip Lewis (født 29. juni 1947) er en amerikansk komiker og skuespiller.

Kilder

Eksterne henvisninger

 
 

Personer fra Brooklyn
Skuespillere fra New York
Lommevogn

En lommevogn er en togvogn til at transportere sættevogne (også kaldet lastbiltrailere) og containere.

Ulykker 
Efter Togulykken på Storebæltsbroen 2019 blev der fra den 8. januar 2019 klokken 12:00, udstedt et midlertidig forbud mod transport af sættevogn i en lommevogn.

Når en jernbanevirksomhed har dokumenteret en række betingelser, må pågældende jernbanevirksomhed genoptage transport af sættevogn i en lommevogn.  Således fik jernbaneselskabet Hector Rail lov til at genoptage transport af sættevogn i en lommevogn den 11. januar 2019. 

I januar 2021 skete en lignende episode på storebæltsbroen hvor en sættevogn stod løst på en lommevogn

Referencer 

Jernbanevogne
DM i bordtennis

Danmarksmesterskaber i bordtennis er afholdt siden 1943 og arrangeres af Bordtennis Danmark. 

Der afvikles årligt individuelle mesterskaber for seniorer, hvor der spilles om DM-titler i herresingle, damesingle, herredouble, damedouble og mixed double. Endvidere spilles der om holdmesterskaber for klubhold, hvor der spilles om DM-titler for hhv. herrehold og damehold.

Der er spillet om titlerne i herresingle og herredouble hvert år siden 1943. I 1947 blev mesterskaberne udvidet med en damesinglerække, mens mesterskaberne i damedouble og mixed double blev tilføjet i 1953.

Individuelle mesterskaber

Statistik

Herresingle

Damesingle

Herredouble

Damedouble

Mixed double

Samlet statitik 

Spillere med mindst 14 mesterskaber i alt.

Holdmesterskaber

Kilder 
Bordtennis Danmark - Statistik - Danske Mesterskaber for Senior - Herre single
Bordtennis Danmark - Statistik - Danske Mesterskaber for Senior - Dame single 
Bordtennis Danmark - Statistik - Danske Mesterskaber for Senior - Herre double
Bordtennis Danmark - Statistik - Danske Mesterskaber for Senior - Dame double 
Bordtennis Danmark - Statistik - Danske Mesterskaber for Senior - Mixed double

Noter 

Bordtennis i Danmark
Bordtennis
Etableret i 1943
Bordtennisturneringer
Slaget ved Brentford

Slaget ved Brentford var et slag, der blev udkæmpet i 1016 mellem den 9. maj (den omtrentlige dato, hvor Knud den Store gik i land ved Greenwich) og den 18. oktober (datoen for det senere slag ved Ashingdon) mellem englænderne, der blev ledet af Edmund Jernside og danerne, der blev ledet af Knud den Store. Det var et i en række af slag, der blev udkæmpet mellem Edmund og Knud, der resulterede i, at de landområder, som Edmunds far, Ethelred 2. den Rådvilde, havde hersket over, blev delt i to. Edmund sejrede i slaget ved Brentford, men han formåede i sidste ende ikke at forsvare det land, som han havde arvet fra sin fader.

Et monument på Ferry Lane mindes slaget.

Referencer 

Brentford, Slaget ved
Brentford, Slaget ved
Brentford
Begivenheder i 1016
Cawoodsværdet

Cawoodsværdet er et sværd fra vikingetiden eller den tidlige middelalder, der er fundet i floden Ouse ved Cawood i North Yorkshire i England i slutningen af 1800-tallet. Det har en klinge af Oakeshott type XII, og det anses som "et af de fineste vikingesværd som nogensinde er fundet" og det bedst bevarede af de fem sværd af denne type, som er fundet.

Sværdet er 95 cm langt og er dateret til omkring år 1100. På begge sider af klingen er der inskriptioner, som muligvis er runer, men de er endnu ikke tydet. Pommelen gjorde, at det er kaldt et vikingesværd, men der uenighed om denne kategorisering.

Det var udstillet på Tower of London til 1956, hvor det blev solgt til en privat. I 1987 blev det udstillet i The Age of Chivalry-udstillingen på Burlington House. I december 2007 blev sværdet købt af Yorkshire Museum i York. Siden 2017 har det indgået som en af de vigtigste genstande i museets udstilling 'Medieval York: Capital of the North'.

Referencer

Eksterne henvisninger 

 The Cawood Sword på The Viking Rune.

Oldsager fra Vikingetiden
Sværd fra Europa
Arkæologiske fund fra Storbritannien
Corneliani

Corneliani er et italiensk modehus, der fremstiller luksusherretøj. De er mest kendt for deres jakkesæt og sportsjakker. Firmaet distribuerer deres produkter i over 70 lande over hele verden via derse multi-brand-butikker og omkring 90 af deres egne Corneliani-butikker. Virksomheden producerer også made-to-measure jakkesæt. Omsætningen lå i 2017 på €110 millioner. I juni 2016 købte den arabiske investeringsgruppe Investcorp aktiemajoriteten for omkring $100 millioner.

Historie 
Det familieejede firma kan spores tilbage til 1930'erne, hvor Alfredo Corneliani startede en produktion af regnjakker og frakker, der dog blev sat i stå ved udbruddet af anden verdenskrig.

Alfredos sønner, Claudio og Carlalberto, etablerede Corneliani S.p.A. i Mantua i 1958. 

I 1985 blev Corneliani USA Inc. etableret i New York for at distribruere firmaets produkter i USA og Canada. I 1997 åbnede Corneliani en flagskibsbutik på Via Montenapoleone i Milano. I 2005 modtog Corneliani den såkaldte Leonardo Prize for Quality, der blev uddelt af Italiens præsident til italienske firmaer der fremmer italiensk-fremstillede produkter.

I 2008 åbnede Corneliani en butik på New Bond Street i London. I 2012 blev Corneliani Shanghai Ltd grundlagt og året efter blev en direkte ejet flagskibsbutik i Shanghai åbnet.

Se også 
 Boglioli
 Brioni
 Cucinelli
 Isaia
 Lardini
 Trussardi

Referencer

Eksterne henvisninger 

Beklædningsvirksomheder fra Italien
Luksusmærker
Etableret i 1958
Detailvirksomheder fra Italien
Liste over de mest dislikede YouTube-videoer

Dette er en liste over de mest dislikede YouTube-videoer.

Referencer 

YouTube
Lister
Elmer Møller

Elmer Møller (født 9. juli 2003 i Aarhus) er en dansk tennisspiller, der repræsenterer Aarhus 1900 tennis, og tennisakademiet 'Good to Great' i Stockholm.  

Han fik debut på ITF Junior Circuit i december 2016.

I 2018 vandt han sølv ved U/16 Europamesterskaberne i Moskva. Ved starten af 2019 var han den fjerdebedste i verden blandt spillere fra årgang 2003.

Siden sommeren 2018 har Elmer Møller modtaget ekspertstøtte fra Team Danmark.

Referencer

Eksterne henvisninger 
 Elmer Møller  på itftennis.com
 

Tennisspillere fra Danmark
Personer fra Aarhus
Træla

Træla er et fjordbassin i Ytre Oslofjord mellem selve Oslofjorden og Nøtterøy i Vestfold og Telemark fylke i Norge. Bassinet er en del af Tønsbergs havnebassin   og ligger nord for øerne Føynland og Husøy. 

Kanalen er et lille sund som går fra Træla mellem Nøtterøy og fastlandet til Byfjorden, som er en del af Tønsbergfjorden, længere mod vest. 

Træla er op til 3,5 km lang og  1 km bred på det bredeste.

Kilder og hwenvisninger

Oslofjorden
Tønsberg
Fjorde i Vestfold og Telemark
Laurel Canyon

Laurel Canyon er et bjergrigt kvarter i Hollywood Hills regionen i Santa Monica Bjergene i Los Angeles, Californiens Hollywood Hills West distrikt.

Stedet 
Laurel Canyon er centreret omkring sin hovedfærdselsåre, Laurel Canyon Boulevard. Men i modsætning til andre nærvedliggende canyon-kvarterer, har Laurel Canyon huse på den ene side af hovedgaden, der går næsten helt op til Mulholland Drive. Der er mange sideveje der fører væk fra den vigtigste canyon, men de fleste er ikke-gennemgående veje, hvilket styrker kvarterets selvstændige karakter. Nogle af de vigtigste gader er Mount Olympus, Kirkwood, Wonderland Avenue, Willow Glen, og Lookout Mountain Avenue. Postnummeret for en del af kvarteret er 90046.

Laurel Canyon Boulevard udgør en vigtig nord-sydlig rute mellem: West Hollywood, Hollywood, Los Angeles Centrum, Studio City og den østlige del af San Fernando Valley.

Se også 
 Modkultur i 1960'erne
 Laurel Canyon (film)
 Lookout Mountain Air Force Station
 Mansion (lydstudie)

Referencer

Litteratur 
 Michael Walker, Laurel Canyon: The Inside Story of Rock ’n’ Roll’s Legendary Neighborhood, Farrar Straus and Giroux (16 May 2006), hardcover, 277 sider,  trade paperback (May 1, 2007); .
 Barney Hoskyns, Hotel California: Singer-Songwriters and Cocaine Cowboys in the LA Canyons, 1967–1976, Harper Perennial (2006), Paperback, 316 sider, 
 Harvey Kubernik, Scott Calamar, Diltz, Henry, Lou Adler, Canyon of Dreams: The Magic and the Music of Laurel Canyon (Sterling Publishing, 2009), 384 sider, . Excerpts available at Google Books.
 David McGowan, Weird Scenes Inside the Canyon: Laurel Canyon, Covert Ops & the Dark Heart of the Hippie Dream, Headpress (18. april 2014), Paperback, 320 sider,

Eksterne henvisninger 
 www.laurelcanyon.org—website for Laurel Canyon Association, som indeholder en omfattende historie for området redigeret af Rick Seireeni
 "Music and Mayhem in 'Laurel Canyon'", fra NPR.org sendt 6. september 2006

 

Los Angeles